**Justin Peters** (s. 30. elokuuta 1986 Blyth, Ontario, Kanada) on kanadalainen jääkiekkomaalivahti. Carolina Hurricanes varasi Petersin NHL:n varaustilaisuudessa 2004. Hän edusti Hurricanesin organisaatio usean kauden ajan. Sen jälkeen hän on pelannut Washington Capitalsissa ja Arizona Coyotesissa, kunnes hän siirtyi Eurooppaan vuonna 2017. Peters voitti olympiapronssia vuoden 2018 olympialaisissa.

Ura
---

### Seurajoukkueissa

Peters pelasi vuodet 2002–2006 OHL:ssä. Hän torjui Toronto St. Michael's Majorsin joukkueessa 23 runkosarja- ja seitsemän playoffottelua kaudella 2002–2003, jolloin Peters toimi vielä kakkosmaalivahtina Andy Chiodolle. Kaudella 2003–2004 hän nousi joukkueen ykkösmaalivahdiksi ja torjui 53 runkosarjaottelussa. Peters teki maalin OHL:ssä maaliskuussa 2004. Carolina Hurricanes varasi hänet numerolla 38 kesällä 2004. Viimeisellä OHL-kaudellaan 2005–2006 Peters kaupattiin Plymouth Whalersiin.

Kaudeksi 2006–2007 Peters siirtyi Carolina Hurricanesin organisaatioon. Hän torjui farmijoukkue Albany River Ratsissa 34 runkosarjaottelua ja toimi kakkosmiehenä Tyler Weimanille. Kaudella 2007–2008 Petersin peliaika jäi River Ratsissa vain 11 otteluun ja hän pelasi suurimman osan kaudestaan ECHL-joukkue Florida Everbladesissa. 

Peters toimi kaudet 2008–2009 ja 2009–2010 River Ratsin ykkösmaalivahtina. Jälkimmäisellä kaudella hän torjui myös yhdeksässä NHL-ottelussa Carolina Hurricanesin paidassa. Peters teki NHL-debyyttinsä 6. helmikuuta 2010 New York Islandersia vastaan. Hän torjui 3–1-voittoon päättyneessä ottelussa yhteensä 34 kertaa.

Heinäkuussa 2010 Peters teki kaksivuotisen jatkosopimuksen Hurricanesin kanssa. Hänen NHL-kausipalkkansa oli 525 000 dollaria.

1. heinäkuuta 2014 Peter jätti Carolinan organisaation ja siirtyi Washington Capitalsiin. Capitalsin organisaatiossa Peters pelasi kahden kauden ajan. Kaudella 2014–2015 Peters pelasi 12 ottelua NHL:ssä ja 2 ottelua AHL-joukkue Hershey Bearsissa. Toinen kausi meni kokonaisuuessa AHL:n Bearsissa.

Peters teki kesällä 2016 vuoden sopimuksen Arizona Coyotesin kanssa. Peters kaupattiin kesken sopimuskauden Dallas Starsiin, joka sai vaihtokaupassa myös Justin Hache. Vaihdossa Coyotesiin siirtyivät Brendan Ranford ja Branden Troock.

Peters päätti siirtyi kaudeksi 2017–2018 Eurooppaan ja teki sopimuksen KHL-seura Dinamo Riian kanssa. Kausi KHL:ssä alkoi huonosti, ja Peters voitti vain kaksi ottelua pelaamistaan 14 ottelusta. Päästettyjen maalien keskiarvo ottelua kohden oli 3,48. Peters ja Dinamo purkivat sopimuksen lokakuussa 2017. Myöhemmin saman kuun aikana Peters sopi pelaamisesta Saksan DEL-liigan Kölner Haien kanssa.

Pelattuaan vuoden Euroopassa Peters pyrki takaisin Pohjois-Amerikkaan, mutta hän ei saanut vakituista pelipaikkaa AHL-joukkue Toronto Marliesin leiriltä. Peters palasikin Eurooppaan ja teki sopimuksen Tšekin Extraliigan Piráti Chomutovin kanssa. Piráti Chomutovin kausi päättyi putoamiseen Extraliigasta 1. divisioonaan. Peters vaihtoi kauden jälkeen Extraliigan HC Bílí Tygři Libereciin, jonka kanssa hän teki kaksivuotisen sopimuksen.

### Maajoukkueessa

Peters on edustanut Kanadan maajoukkuetta kahdessa arvoturnauksessa. Hän oli sekä vuoden 2014 MM-kilpailussa että vuoden 2018 olympialaisissa Kanadan kolmosmaalivahti eikä pelannut otteluakaan. Pyeongchangista Kanada voitti olympiapronssia.

Muuta
-----

Petersin pikkuveljet Anthony (s. 1990, maalivahti) ja Alex (s. 1996, puolustaja) pelaavat myös jääkiekkoa. Näistä Alex on varattu Dallas Starsiin vuoden 2014 varaustilaisuudessa.

Lähteet
-------

* Justin Peters The Internet Hockey Databasessa (englanniksi)
* Justin Peters Legends of Hockey -sivustolla (englanniksi)
* Justin Peters *Elite Prospects*. Everysport Media Group AB.  (englanniksi)

### Viitteet

1. ↑  Petes’ Wells makes franchise history with goal *ontariohockeyleague.com*.  14.4.2017. Viitattu 7.1.2019. (englanniksi)
2. ↑  Capitals add two Penguins defencemen in free agency  1.7.2014. Washington Post. Viitattu 29.1.2015. (englanniksi)
3. 1 2  Justin Peters *Elite Prospects*. Everysport Media Group AB.  (englanniksi)
4. ↑  Coyotes Sign Peters to One-Year Contract  1.7.2016. Arizona Coyotes. Viitattu 15.9.2019. (englanniksi)
5. ↑  Stars acquire G Justin Peters and D Justin Hache  1.2.2017. Dallas Stars. Viitattu 15.9.2019. (englanniksi)
6. ↑  Stephens, Mike: Toronto Maple Leafs: Justin Peters and the Long Road Back *Editor In Leaf*. Viitattu 15.9.2019. (englanniksi)
7. ↑  Kubove, Matej: Český Chomutov hlási obrovskú posilu, získal kanadského reprezentačného brankára so skúsenosťami z NHL *Hokejovysvet.sk*.  30.10.2018. Viitattu 15.9.2019. (slovakiksi)
8. ↑  Novou brankářskou akvizicí Bílých Tygrů je Kanaďan Justin Peters!  9.5.2019. Bílí Tygři Liberec. Viitattu 15.9.2019. (tšekiksi)

Aiheesta muualla
----------------

* Kuvia tai muita tiedostoja aiheesta **Justin Peters** Wikimedia Commonsissa